b'\n_START_ARTICLE_\nMariano \xc3\x81lvarez\n_START_SECTION_\nBuhay Bago ang Giyera\n_START_PARAGRAPH_\nSi Mariano \xc3\x81lvarez ay isinilang sa bayan ng Noveleta sa lalawigan ng Cavite. Nag-aral siya sa Collegio de San Jose sa Maynila kung saan din niya nakuha ang diploma sa pagiging isang guro. Pagkatapos noon ay bumalik siya sa Cavite at nagtrabaho bilang isang guro sa ilang mga paaralan sa mga bayan ng Naic at Maragondon. Ikinasal siya kay Nicolasa Virata noong 1863. Ang anak nila ay si Santiago na isinilang noong taong 1872._NEWLINE_Siya ang tiyuhin ng asawa ni Bonifacio na si Gregoria De Jesus.\n_START_SECTION_\nBilang Heneral\n_START_PARAGRAPH_\nSi Mariano at ang anak niyang si Santiago ay kapwa aktibong miyembro ng Katipunan, isang lihim na samahan laban sa mga Espanyol na itinatag ni Andr\xc3\xa9s Bonifacio noong 1892._NEWLINE_Noong 1896, napili siyang maging pangulo ng Magdiwang, isa sa dalawang sangay ng Katipunan (ang isa ay Magdalo)'